বোকাখাতৰ ধনশিৰিমুখত আজি এখন পুৰণি ধনশিৰিমুখ আৰু গহপুৰৰ গমিৰিঘাটৰ মাজত আজি ফেৰি সেৱা আৰম্ভ কৰাক লৈ অঞ্চলটোত তীব্ৰ প্ৰতিক্ৰিয়াৰ সৃষ্টি হয়। বোকাখাতৰ মহকুমাধিপতি বিবেক শ্যামৰ উপস্থিতিত আভ্যন্তৰীন জল পৰিবহন বিভাগৰ উদ্যোগত আনুষ্ঠানিক ভাৱে এই ফেৰি সেৱা উদ্ধোধন কৰা হয়।
কিন্তু ৰাজ্যত ভটভটীৰ দূৰ্ঘটনা হৈ বহু মানুহ নিহত হোৱাৰ পিছতো এচ বি লখিমী নামৰ এখন আওঁপুৰণি ভটভটীৰে ধনশিৰি গমিৰি ফেৰি সেৱা উদ্বোধন কৰা কাৰ্যৰ প্ৰতিবাদ জনাই বোকাখাতৰ জীপাল শ্ৰমিক কৃষক সংঘই।
উল্লেখযোগ্য যে ৰাজ্যত হৈ যোৱা এলানি শোকাৱহ নৌকা দূৰ্ঘটনাৰ পিছত নতুন ভটভটীৰেহে ফেৰি সেৱা আৰম্ভ কৰা হ'ব বুলি চৰকাৰে ঘোষণা কৰাৰ পিছতো পুৰণি ভটভটীৰেই আজি আভ্যন্তৰীন জল পৰিবহন বিভাগে ফেৰী সেৱা আৰম্ভ কৰে।
তেওঁ কয় যে চৰকাৰে জল পৰিবহন ব্যৱস্থা উন্নীত কৰণৰ যি প্ৰতিশ্ৰুতি দিছে তাক পালন কৰক অন্যথা জনসাধাৰণৰ নিৰাপত্তাৰ খাতিৰত জীপাল শ্ৰমিক কৃষক সন্থাই জঙ্গী আন্দোলন গঢ়ি তুলিব।
মন কৰিব লগীয়া যে উদ্বোধন কৰা ভটভটীখন পুৰনি বুলি স্বীকাৰ কৰিছে আভ্যন্তৰীণ জল পৰিবহন বিভাগৰ কনিষ্ঠ অভিযন্তা দেবব্ৰত ফুকনে। আনহাতে, আজিৰ অনুষ্ঠানলৈ বোকাখাতৰ কোনো সাংবাদিকক নিমন্ত্ৰন জনোৱা হোৱা নাছিল।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
